ప్రీ అప్రూవ్డ్ రుణాలు లేదా క్రెడిట్ కార్డులు అత్యవసర సమయాల్లో ఆపద్భాందవుడి లాంటివి. ఇలాంటి వాటికి దరఖాస్తు చేస్తే చాలా త్వరగా ప్రక్రియ ముగిసి సొమ్ము చేతికి అందుతుంది. మరో విషయం ఏమిటంటే.. బ్యాంకులు రుణం/క్రెడిట్ కార్డు ఇస్తామని వెంట పడితే రుణంపై వసూలు చేసే వడ్డీ విషయంలో, క్రెడిట్ కార్డుపై విధించే పరిమితి విషయంలో ఖాతాదారులు బేరమాడే అవకాశం కూడా లభిస్తుంది. అయితే ప్రీఅప్రూర్డ్ రుణాలు, క్రెడిట్ కార్డు ఆఫర్లు ఎవరికి పడితే వారికి రావు. ఖాతాదారు ట్రాక్ రికార్డును పరిశీలించిన తర్వాతనే ఈ ఆఫర్లను ఇస్తారు. రుణాల తిరిగి చెల్లింపు, ఆదాయ స్థాయి, రుణాన్ని తిరిగి చెల్లించే సామర్థ్యం వగైరా అంశాలను పరిశీలించిన పిదపనే బ్యాంకులు ఆఫర్లను ఇస్తాయి. వచ్చిన ఆఫర్లకు దరఖాస్తు చేసినా రుణం/కార్డు మంజూరు చేయాలా? వద్దా? అన్నది బ్యాంకు తుది అధికారాలపైనే ఆధారపడి ఉంటుంది.క్రెడిట్ కార్డులను జారీ చేసే బ్యాంకు లేదా సంస్థ ఒక ఖాతాదారుకు సంబంధించిన కనీస అర్హతను పరిశీలించిన తర్వాతనే కార్డుకు సంబంధించిన ఆఫర్ను ఇస్తుంది. ఈ సంస్థ తుది అనుమతి ఇచ్చే ముందు పలు క్రెడిట్ ప్రమాణాలను, వార్షిక ఆదాయాన్ని లెక్కలోకి తీసుకుంటుంది. వీటికి అర్హత సాధిస్తేనే కార్డు మంజూరు అవుతుంది. అయితే ఇతర కార్డుల ద్వారా లభిస్తున్న ప్రయోజనాలు ఏవిధంగా ఉన్నాయి, ప్రీ అప్రూవ్డ్ కార్డుతో వచ్చే ప్రయోజనాలు ఎలా ఉన్నాయో తరచి చూసుకున్న తర్వాతే దరఖాస్తు చేసుకోవడం మంచిది. సాధారణంగా క్రెడిట్ కార్డులతో కొనుగోలు చేస్తే రికార్డు పాయింట్లు, క్యాష్ బ్యాక్ ఆఫర్లు, డిస్కౌట్లు వస్తుంటాయి. ప్రీఅప్రూర్డ్ కార్డులతో వీటికన్నా ఎక్కువ ప్రయోజనాలు లభిస్తే దరఖాస్తు చేసుకోవచ్చు. అయితే వడ్డీ రేట్లు ఏవిధంగా ఉన్నాయి, వడ్డీ లేని కాలపరిమితి, రివార్డు పాయింట్లకు ఎంతకాలం చెల్లుబాటు అవుతాయి, వార్షిక చార్జీలు వంటి అంశాలను పరిశీలించడం మరవొద్దు. లావాదేవీల వ్యయాలను తగ్గించే విధంగా ఉంటే ప్రీ అప్రూవ్డ్ కార్డులను తీసుకోవచ్చు. ఇప్పటికే మీకు ఎక్కువ క్రెడిట్ కార్డులు ఉంటే మరో ప్రీ అప్రూవ్డ్ కార్డు జోలికి వెళ్లకపోవడం మంచిది. ఎందుకంటే వీటన్నింటి నిర్వహణ పెద్ద గందరగోళంగా మారవచ్చు.
pree aprooved runaalu leda credit kaardulu atyavasara samayaallo aapadbhaandavudi lantivi. ilanti vaatiki darakhastu cheste chala twaragaa prakriya mugisi sommu chetiki andutundi. maro vishayam emitante.. byaankulu runam/credit kaardu istamani venta padithe runampai vasulu chese vaddi vishayamlo, credit kaardupai vidhinche parimiti vishayamlo khaataadaarulu beramade avakaasam kuudaa labhistundi. ayithe preaproord runaalu, credit kaardu aafarlu evariki padithe vaariki raavu. khaataadaaru track rikaardunu pariseelinchina tarvatane ee aafarlanu istaaru. runaala tirigi chellimpu, aadaaya sthaayi, runaanni tirigi chellinche saamarthyam vagaira amsaalanu pariseelinchina pidapane byaankulu aafarlanu istaayi. vachina aafarlaku darakhastu chesina runam/kaardu manjuru cheyala? vadda? annadi byaanku tudi adhikaaraalapaine aadhaarapadi untundi.credit kaardulanu jaarii chese byaanku leda samstha oka khaataadaaruku sambandhinchina kaneesa arhatanu pariseelinchina tarvatane kaarduku sambandhinchina aafarnu istundi. ee samstha tudi anumati iche mundu palu credit pramaanaalanu, vaarshika aadaayaanni lekkaloki teesukuntundi. veetiki arhata saadhisthene kaardu manjuru avutundi. ayithe itara kaardula dwara labhistunna prayojanaalu evidhamgaa unnaayi, pree aprooved kaardutho vache prayojanaalu ela unnayo tarachi chusukunna tarvate darakhastu chesukovadam manchidi. saadhaaranamgaa credit kaardulatho konugolu cheste rikaardu paayintlu, kyash byak aafarlu, discoutlu vastuntaayi. preaproord kaardulatho veetikanna ekkuva prayojanaalu labhiste darakhastu chesukovachhu. ayithe vaddi retlu evidhamgaa unnaayi, vaddi laeni kaalaparimiti, rivaardu paayintlaku entakaalam chellubaatu avtayi, vaarshika chaarjeelu vanti amsaalanu pariseelinchadam maravoddu. lavadevila vyayaalanu tagginche vidhamgaa unte pree aprooved kaardulanu teesukovachhu. ippatike meeku ekkuva credit kaardulu unte maro pree aprooved kaardu joliki vellakapovadam manchidi. endukante veetanninti nirvahana pedda gandaragolamgaa maaravacchu.